Ο κορμός μας δυναμώνει με την άσκηση των κοιλιακών και των ραχιαίων μυών. Η ιδανική άσκηση για αυτά είναι η κολύμβηση. Με την κολύμβηση, οι μύες γυμνάζονται καλύτερα, λόγω της αντίστασης του νερού στην κίνηση. Επιπρόσθετα, η μέση δεν καταπονείται με όλο το βάρος του σώματός μας, λόγω της άνωσης του νερού. Επειδή συχνά αυτή η άσκηση είναι δύσκολο να γίνεται συστηματικά, για πρακτικούς λόγους, η καλύτερη εναλλακτική είναι το γρήγορο περπάτημα και οι ασκήσεις των μυών του κορμού με σωστά εργονομικά μέσα (γυμναστήριο). Επίσης, η ποδηλασία βοηθά πολύ όλους μας τους μύες. Αυτό που πρέπει να αποφεύγουμε είναι η στατική ορθοστασία και η άρση βάρους με λάθος τρόπους.